钦定古今图书集成/明伦汇编/闺媛典/第024卷 > 饶干母吕氏
## 钦定古今图书集成/明伦汇编/闺媛典/第024卷 > 饶干母吕氏

按《建宁府志》：“饶干母父希说，中进士第，刚介不苟合，
晚令剑浦以卒。吕生而愿悫，不妄戏笑。未笄失母，剑
浦俾治家事，抚弟妹如成人，寻以归。邵武饶伟事舅
姑甚得其欢。及既生，干中岁而寡。无何，剑浦及舅漳
州府君皆卒，而姑氏固前没，家无厚积，诸叔妹皆未
立。吕持守门户，奉承宾祭，和辑上下，内外斩斩，其出”
纳用度，具有籍记，虽龠合分寸无遗漏。命干就学，必
时程其术业，谨其出入，交游未尝借颜色。干亦孝谨
敦实，能自力学问。中淳熙进士。